Covid-19-statistieke: Meer as 76 000 gevalle nou in SA aangemeldDr. Zweli Mkhize, minister van gesondheid. (Foto: GCIS) Die getal bevestigde gevalle in die land staan nou op 76 334 – ’n toename van 2 801 in 24 uur. Dr. Zweli Mkhize, minister van gesondheid, het Dinsdagaand in sy jongste verklaring gesê nog 57 Covid-19-verwante sterftes is in dié tyd aangemeld, waarvan 44 in die Wes-Kaap, nege in die Oos-Kaap en vier in KwaZulu-Natal is. Die land se dodetal staan nou op 1 625. Altesaam 1 200 van dié sterftes is tot op hede in die Wes-Kaap aangemeld. Meer as 45 000 pasiënte het reeds in dié provinsie positief getoets vir die nuwe koronavirus. Altesaam 42 063 (55%) pasiënte in die land het egter reeds van die virus herstel. So lyk die gevalle per provinsie: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.